**ธงชาติอินเดีย** หรือ **ติรังคา** (ฮินดี: तिरंगा, อักษรโรมัน: ***Tiraṅgā***) เป็นธงสี่เหลี่ยมผืนผ้าสามแถบสีในแนวนอนประกอบด้วยสีฝรั่นอินเดีย, สีขาว และ สีเขียวอินเดีย ตรงกลางคือจักรอโศกสีน้ำเงินเนวีมี 24 แฉก ธงชาติอินเดียในรูปปัจจุบันนี้ถูกนำมาใช้จากการตกลงในการประชุมของคณะนิติบัญญัติเมื่อ 22 กรกฎาคม 1947 และกลายมาเป็นธงชาติของอาณาเขตกรรมสิทธิ์อินเดียเมื่อ 15 สิงหาคม 1947 และใช้ต่อเนื่องมาหลังได้รับเอกราชเป็นสาธารณรัฐอินเดีย ในประเทศอินเดีย คำว่า "ติรังคา" (tricolour) เป็นคำใช้เรียกธงชาติของตน การออกแบบธงนำมาจากการออกแบบเดิมในธงสวราช (**Swaraj**) ธงประจำพรรคคองเกรสแห่งชาติอินเดีย ออกแบบโดยปิงคาลี เวนกัยยะ

ตามกฎหมายแล้ว ธงจะต้องผลิตด้วยผ้า **ขาที** ซึ่งเป็นผ้าหรือไหมพิเศษที่ผลิตด้วยการทอมือ และถูกทำให้เป็นที่นิยมโดยมหาตมะ คานธี ข้อกำหนดและกระบวนการผลิตของธงกำหนดไว้โดยสำนักงานมาตรฐานอินเดีย กรรมสิทธิ์ในการผลิตธงจึงเป็นของคณะกรรมการพัฒนาผ้าขาทีและอุตสาหกรรมหมู่บ้าน ผู้จัดสรรให้กับกลุ่มในท้องถิ่นต่าง ๆ ข้อมูลจากปี 2009 พบว่ามีแห่งเดียวในอินเดีย คือกรณาฏกะขาทีครโมทโยคสามยุคตะสังฆะ

การใช้งานธงอยู่ภายใต้ข้อกำหนดธงอินเดีย และกฎหมายเกี่ยวข้อง ข้อกำหนดเดิมห้ามการใช้งานธงโดยพลเมืองเพื่อประโยชน์ส่วนบุคคลยกเว้นแต่ในวันชาติต่าง ๆ ของอินเดีย เช่น วันเอกราชและวันสาธารณรัฐ ในปี 2002 ภายหลังการอุทธรณ์โดยภาคพลเมือง นวีน จินดอล ตุลาการสูงสุดของอินเดียได้กำหนดให้รัฐบาลอินเดียปรับแก้กฎให้อนุญาตให้มีการใช้ธงเพื่อประโยชน์ส่วนบุคคล/เอกชนได้ ต่อมาคณะรัฐมนตรีสหภาพแห่งอินเดียจึงแก้กฎหมายเพื่ออนุญาตให้ใช้งานได้เพิ่มเติมภายในข้อกำหนด กฎหมายนี้ถูกแก้อีกครั้งในปี 2005 โดยเพิ่มส่วนที่อนุมัติให้ใช้งานธงได้ เช่นในเครื่องแต่งกายบางกลุ่ม

เเบบการสร้างโดยเฉลี่ยจากขนาด1-6(พอดีเเบบไม่ได้ปัดเศษขนาด1,2,3,4,6)
เเบบการสร้างธรรมจักรพระเจ้าอโศกโดยเฉลี่ยของขนาด1-6(พอดีเเบบไม่ได้ปัดเศษขนาด1,2,3,4,6)
สำหรับขนาดจักรอโศกสำหรับขนาด5,7,8,9 อยู่ด้านล่าง

รายละเอียดการออกแบบและสร้าง
---------------------------

ขนาดของธงชาติ| ขนาดธง | ความกว้างและความสูง (มม) | ขนาดของอโศกจักร (มม) |
| --- | --- | --- |
| 1 | 6300 × 4200 | 1295 |
| 2 | 3600 × 2400 | 740 |
| 3 | 2700 × 1800 | 555 |
| 4 | 1800 × 1200 | 370 |
| 5 | 1350 × 900 | 280 |
| 6 | 900 × 600 | 185 |
| 7 | 450 × 300 | 90 |
| 8 | 225 × 150 | 40 |
| 9 | 150 × 100 | 25 |

ข้อกำหนดธงอินเดียระบุอัตราส่วนความกว้าง:ความสูงของธงชาติอินเดียอยู่ที่ 3:2 แถบทั้งสามสีมีขนาดเท่ากัน ส่วนอโศกจักร มี 24 แง่งที่ขนาดเท่า ๆ กัน

ไม่ปรากฏการกำหนดขนาดของอโศกจักรในข้อกำนหดธง แต่ในกฎหมายบทที่ 4.3.1 ของ "IS1 ว่าด้วยการผลิตมาตรฐานของธงอินเดีย" มีชาร์ตที่อธิบายขนาดของธงและจักรอยู่

ทั้งข้อกำหนดธงและในกฎหมาย IS1 ล้วนกำหนดให้อโศกจักรปรากฏอยู่บนทั้งสองด้านของธง และให้ใช้สีน้ำเงินเนวี รายการต่อไปนี้เป็นเฉดสีต่าง ๆ ที่ปรากฏใช้ในธงชาติ ยกเว้นสีน้ำเงินเนวีซึ่งระบุไว้ใน IS1 ส่วน 1931 CIE Colour Specifications ประกอบอิลลูมิแนนท์ C สีของนำเงินเนวีปรากฏในมาตรฐาน IS:1803–1973

Materials 3.1.2.2: Colours| สี | X | Y | Z | ความสว่าง |
| --- | --- | --- | --- | --- |
| สีฝรั่นอินเดีย (เกสารี) | 0.538 | 0.360 | 0.102 | 21.5 |
| สีขาว | 0.313 | 0.319 | 0.368 | 72.6 |
| สีเขียวอินเดีย | 0.288 | 0.395 | 0.317 | 8.9 |

ข้อมูลในตารางนี้ใช้ระบบ ซีไออี 1931 ค่าประมาณของสีในระบบ RGB ที่ยอมรับทั่วไปได้แก่สีฝรั่นอินเดีย #FF9933, ขาว #FFFFFF, เขียวอินเดีย #138808, น้ำเงินเนวี #000080 ค่าแพนโทนใกล้เคียงสุคือ 130 U, White, 2258 C และ 2735 C

| สี | ส้ม (ฝรั่น) | ขาว | เขียว | น้ำเงิน |
| --- | --- | --- | --- | --- |
| แพนโทน | 130 U | White | 258 C | 2735 C |
| CMYK | 0-40-80-0 | 0-0-0-0 | 86-0-94-47 | 100-100-0-50 |
| HEX | #FF9933 | #FFFFFF | #138808 | #000080 |
| RGB | 255-153-51 | 255-255-255 | 19-136-8 | 0-0-128 |

สัญลักษณ์
---------

ธงชาติอินเดียที่นิวเดลี
มหาตมะ คานธีเสนอธงต่อคองเกรสแห่งชาติครั้งแรกในปี 1921 โดยเป็นผลงานออกแบบของปิงคาลี เวนกัยยะ โดยตรงกลางเป็นรูปเครื่องปั่นด้ายแบบท้องถิ่น อันเป็นสัญลักษณ์ถึงเป้าหมายของคานธีในการสร้างอินเดียที่พึ่งพาตนเองได้โดยการทอผ้าใช้เอง อยู่ระหว่างแถบสีแดงสื่อถึงชาวฮินดู และแถบสีเขียวสื่อถึงชาวมุสลิม ต่อมาได้ถูกปรับโดยใช้สีฝรั่นแทนที่สีแดง และเพิ่มสีขาวเข้าไปตรงกลางเพื่อแทนชุมชนศาสนิกชนอื่น ๆ เช่นเดียวกับเพื่อเป็นสัญลักษณ์ถึงสันติภาพระหว่างศาสนิก ในภายหลังได้มีการปรับแต่งความหมายของสีเพื่อไม่ให้ธงชาติมีลักษณะขอบการแบ่งศาสนา (sectarianism) โดยความกล้าหาญและการเสียสละ, สันติและความจริง, ศรัทธาและความรอบคอบ ตามลำดับ

ดูเพิ่ม
-------

* ธงชาติอินเดียที่สวนสาธารณะเซนทรัล คอนน็อตเพลส
* ธงชาติอินเดียจากมนุษย์ที่ใหญ่ที่สุด
* ตราประจำชาติอินเดีย
* ชนะ คณะ มนะ
* วันเทมาตรัม
* สัตยเมวชยเต
* คำปฏิญาณตนแห่งชาติ
* รายชื่อธงของอินเดีย
* รายชื่อธงของรัฐในอินเดีย

หมายเหตุ
--------

1. 1 2  The current flag is an adaptation of Venkayya's original design, but he is generally credited as the designer of the flag.

อ้างอิง
-------

1. ↑  "Flag Code of India". Ministry of Home Affairs, Government of India. 25 January 2006. คลังข้อมูลเก่าเก็บจากแหล่งเดิมเมื่อ 10 January 2006. สืบค้นเมื่อ 11 October 2006.
2. ↑  "IS 1 (1968): Specification for The National Flag of India (Cotton Khadi, PDF version)" (PDF). Government of India. คลังข้อมูลเก่าเก็บจากแหล่งเดิม (PDF)เมื่อ 22 October 2016. สืบค้นเมื่อ 9 October 2016.
3. 1 2 3 4 5 6  Bureau of Indian Standards (1968). *IS 1 : 1968 Specification for the national flag of India (cotton khadi)*. Government of India. สืบค้นเมื่อ 23 July 2012.
4. 1 2  Bureau of Indian Standards (1979). *IS 1 : 1968 Specification for the national flag of India (cotton khadi), Amendment 2*. Government of India.
5. 1 2
6. ↑  Wikipedia articles for the respective colour names
7. ↑  "Flag of India". *Encyclopædia Britannica*. 2009. เก็บจากแหล่งเดิมเมื่อ 15 December 2008. สืบค้นเมื่อ 2 July 2009.

### บรรณานุกรม

* Virmani, Arundhati (2008). *A National Flag for India. Rituals, Nationalism and the Politics of Sentiment*. Delhi, Permanent Black. pp. 356 p. ISBN 978-81-7824-232-3.
* Virmani, Arundhati (August 1999). "National Symbols under Colonial Domination: The Nationalization of the Indian Flag, March–August 1923". *Past & Present*. **164** (164): 169–197. doi:10.1093/past/164.1.169. JSTOR 651278..
* Roy, Srirupa (August 2006). "A Symbol of Freedom: The Indian Flag and the Transformations of Nationalism, 1906–". *Journal of Asian Studies*. **65** (3). ISSN 0021-9118. OCLC 37893507.
* Jha, Sadan (25 October 2008). "The Indian National Flag as a site of daily plebiscite". *Economic and Political Weekly*: 102–111. ISSN 0012-9976. OCLC 1567377..
* "Indian Standards" (PDF). *Bureau of Indian Standards*. สืบค้นเมื่อ 1 July 2005.
* "India". *Flags of the World*. สืบค้นเมื่อ 30 June 2005.
* "India: Historical Flags". *Flags of the World*. สืบค้นเมื่อ 30 June 2005.
* "Flying the real tricolour". Rediff.com. สืบค้นเมื่อ 1 July 2005.
* "My Flag, My Country". Rediff.com. สืบค้นเมื่อ 1 July 2005.
* Royle, Trevor (1997). *The Last Days of the Raj*. John Murray. p. 217. ISBN 978-0-7195-5686-9.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ธงชาติอินเดีย**

วิกิคำคมมีคำคมเกี่ยวกับ ***ธงชาติอินเดีย***

วิกิซอร์ซ มีงานต้นฉบับเกี่ยวกับ:
**Flag Code of India** 

* "National Flag". *National Portal of India*. Government of India. คลังข้อมูลเก่าเก็บจากแหล่งเดิมเมื่อ 26 January 2010. สืบค้นเมื่อ 8 February 2010.
* "History of Indian Tricolour". *National Portal of India*. Government of India. คลังข้อมูลเก่าเก็บจากแหล่งเดิมเมื่อ 9 August 2010. สืบค้นเมื่อ 15 August 2010.
* "Flag Code of India" (PDF). Ministry of Home Affairs (India). คลังข้อมูลเก่าเก็บจากแหล่งเดิม (PDF)เมื่อ 19 October 2017. สืบค้นเมื่อ 26 July 2016.
* India ที่ Flags of the World (อังกฤษ)

แม่แบบ:ประเทศอินเดีย

สถานีย่อย:* flag ประเทศอินเดีย